open-index/open-wikipedia-markdown huggingface dataset:
Carthago delenda est

***Carthago delenda est*** („Kartagina turi būti sunaikinta“) – populiari lotyniška oratorinė frazė. Visas pasakymas buvo „Ceterum censeo Carthaginem esse delendam“ arba „Ceterum autem censeo Carthaginem esse delendam“ ir apytiksliai reiškė „Be to, aš manau, kad Kartagina turi būti sunaikinta“. II a. pr. m. e., prieš trečiąjį pūnų karą romėnų senatorius Katonas Vyresnysis taip užbaigdavo kiekvieną kalbą, net ir nesusijusią su Kartagina. Jis siekė, kad po Antrojo pūnų karo susilpnėjusi Kartagina būtų sunaikinta galutinai, kol neatsigavo ir vėl nepradėjo kelti grėsmės Romai.

Vėliau šią frazę kartais naudodavo politikai siedami su totaliniu karu. Pavyzdžiui, 1673 m. prieš trečiąjį anglų–olandų karą kalboje Parlamente ją panaudojo anglų politikas Antonis Ašlis Kuperis (*Anthony Ashley Cooper*), Angliją lygindamas su Roma, o Olandijos respubliką – su Kartagina. Jis pasakė „Delenda est Carthago“, tikriausiai nuo tada ir išpopuliarėjo ši trumpesnė jos forma.

## Šaltiniai
Hermanas Trejis

**Johanas Hermanas Trejis** (, ; 1794 m. spalio 27 d., Rygoje, Vidžemės gubernija – 1849 m. sausio 21 d., ten pat) – iš Baltijos vokiečių kilęs Latvijos ir Lietuvos evangelikų liuteronų kunigas, literatas ir leidėjas.

## Biografija
Gimė ir augo muitininko šeimoje. 1806–1810 mokėsi mokykloje prie Rygos katedros, vėliau – trejus metus Vidžemės gubernijos gimnazijoje. 1814–1816 m. Dorpato universitete studijavo teologiją, po to mokytojavo įvairiose įstaigose. 1819 m. paskirtas Bikerniekų (dabar Rygos miesto dalis) evangelikų bažnyčios kunigu. Vėliau tarnavo latviškoje Rygos Šv. Jono evangelisto parapijoje: 1819–1822 m. diakonu, o 1822–1846 m. – vyresniuoju pastoriumi. Kartu dirbo sielovados darbą Šv. Jurgio ir „Aleksandro kalvų“ psichoneurologinėje miesto ligoninėse.

1824 m. įsigijo žinomo istoriko ir rašytojo Liborijaus fon Bergmano biblioteką. 1832 m. Rygoje įsteigė savaitraštį „Tas Latweeschu lauschu draugs“ () ir keturiolika metų jį leido. 1834 m. buvo vienas iš *Baltijos istorijos ir senovės draugijos* įkūrėjų. Religinės literatūros rašytojas ir vertėjas.     

Išspausdintas straipsnis jo redaguojamame laikraštyje nepatiko valdžiai ir kun. H. Trejis 1847 m. buvo penkeriems metams iš Baltijos provincijų ištremtas. Išvyko į Kauną, kur tarnavo miesto evangelikų liuteronų bažnyčioje.

## Išleistos knygos:
* „Kā dieva kalpošana iekš latviešu baznīcām svētdienās un svētkos jātur“ (1834),
* „Dieva vārdu mīļotājiem“ (1835–1839 m. leista knygučių serija),
* H. Braunšveig. „Svelte lūgšanu grāmata priekš zaldātiem“ (1837, 1838),
* A. Dēbner. „Ziņas pār sātības biedrībām“ (1837, 1838),
* „Bībeles katķisms“ (1838),
* M. Lutera „Mazais katķisms“ (1838), 
* T. Vilkoks. „Dārga medus lāsīte“ (1839),
* A. Dēbners. „Svēti stāsti“ (1–2, 1840),  
* G. F. Zeilera katehisms „Svētas gudrības grāmata“ (1841), 
* „Kā gājis pasaulē ar kristīgu ticību“ (1847).

## Šaltiniai
* ''Trey (Treu), Johannes Hermann'' // Baltisches Biographisches Lexikon digital 
* A. Apīnis. Raksts datubāzē „Latviešu grāmatniecības darbinieki līdz 1918. gadam“
* Lilija Limane. ''Pirmā Rīgas kristīgā avīze'' // www.latvijasluteranis.lv
Lybegotas Otto Konradas Šulcas

**Lybegotas Otto Konradas Šulcas (Šultcas)** (, ; 1772 m. gegužės 21 d. Žeimelyje – 1840 m. vasario 8 d. Birzgalėje, Kuršo gubernija) – iš Baltijos vokiečių kilęs Latvijos ir Lietuvos evangelikų liuteronų kunigas, latvių literatas.

## Biografija
Gimė ir augo Žeimelio evangelikų liuteronų bažnyčios kunigo Konrado Šulco šeimoje.
Mokėsi privačiai, o 1789–1790 m. – Mintaujos gimnazijoje. Jenos universitete 1791–1793 m. studijavo teologiją, po baigimo 1795–1800 dirbo adjunktu pas tėvą Žeimelyje. 1800 vedė pastoriaus Mylicho dukterį Konstanciją, 1807 m. jiems gimė sūnus Rudolfas – būsimasis Latvijos teologas ir žurnalistas. 1801 m. paskirtas Lindės–Birzgalės evangelikų parapijos kunigu. 1824 m. kilusio gaisro metu prarado visą savo turtą. Nuo 1837 m. buvo Kuršo konsistorijos  patarėju.

Aktyviai rašė į latvišką spaudą: laikraščius „Latviešu Avīzes“ ir „Tas Latviešu Ļaužu Draugs“ bei žurnalą „Latviska Gada Grāmata“. Straipsnių tematika įvairi – nuo geografijos ir praktiškų patarimų iki religijos ir kraštotyros. Publikuoti straipsniai Kuršo istorijos tema 1832 m. buvo išspausdinti atskira knyga „Kurzemes stāstu grāmata jeb tādu lietu izteikšana, kas vērā liekamas un Kurzemē notikušas no veciem laikiem līdz mūsu dienām“ (tai buvo pirmoji Latvijos istorijos knyga latvių kalba).    

1797 m. išspausdino savo pirmąjį eilėraštį. 1806 m. 108 ezempliorių tiražu išleido dainų rinkinį „Jaunu un pilnīgu latviešu dziesmugrāmatu“, 1835 m. nedidelį dainyną  „Mūsu Grietiņa“. Bažnytinei tematikai buvo skirtos knygos „Kādi vērā liekami baznīcas likumi“ (1809 m. ir 1834 m.)  „Baznīcas likumi priekš Lutera draudzēm Krievju valstī“ (1832 m.).

## Šaltiniai
* ''Schul(t)z, Liebegott Otto Conrad'' // Baltisches Biographisches Lexikon digital
* Z. Frīde. ''Konrāds Šulcs'' // literatura.lv 
* [Schultz (Liebegott Otto Conrad). // Johann Friedrich von Recke, Karl Eduard Napiersky. ''Allgemeines Schriftsteller- und Gelehrten-lexikon der provinzen Livland'', 4 t., S. 140](https://books.google.lt/books?id=CMMGAAAAYAAJ&pg=PA140&dq=Schultz+(Liebegott+Otto+Konrad)+Sohn+des+vorgehenden&hl=lt&sa=X&ved=0ahUKEwiF_9X1tvDfAhVLlCwKHV6qD5IQ6AEIKTAA#v=onepage&q=Schultz%20(Liebegott%20Otto%20Konrad)%20Sohn%20des%20vorgehenden&f=false)
Al Šabab (reikšmės)

**Al Šabab** ( „jaunimas“) gali reikšti:
* Al Šabab – karinė Somalio organizacija;
* Futbolo klubai:
** Al-Shabab Club – Bahreine;
** Al-Shabab SC – Irake;
** Al-Shabab SC – Kuveite;
** Al-Shabab SC – Omane;
** Al-Shabab FC – Saudo Arabijoje;
** Al-Shabab SC – Sirijoje;
** Shabab Al-Ahli Dubai FC – Jungtiniuose Arabų Emyratuose;
** Chabab Ghazieh SC – Libane;
** Shabab Al Sahel FC – Libane.
O tempora, o mores!

**O tempora, o mores!** (, taip pat *Kokie laikai, kokie papročiai!*) – vienas žinomiausių lotynų kalbos posakių, priskiriamų romėnų politikui, filosofui Markui Tulijui Ciceronui. Žodžių junginyje kartais įterpiamas dar vienas šauktukas – „O tempora! O mores!“, nors jis klasikinėje lotynų kalboje nebuvo naudojamas. Posakis dažniausiai vartojamas konstatuojant gyvenimo vertybių nuosmukį, pasmerkiant visą kartą, pabrėžiant negirdėtą įvykio charakterį.  

Tai žymiausia Cicerono frazė iš „Pirmosios knygos prieš Katiliną“, laikoma romėnų oratorinio meno viršūne. Atskleisdamas Katilinos sąmokslo detales senato posėdyje, įžanginėje kalboje Ciceronas šia fraze išreiškė pasipiktinimą tiek sąmokslininko įžūlumu, kaip niekur nieko išdrįsusio ateiti į senatą, tiek ir Romos valdžios neveiklumu dėl nusikaltėlio, ketinusio pražudyti respubliką. Ciceronas tęsė, primindamas įvairius Romos istorijos laikotarpius, kai konsulai baudė mirties bausmėmis konspiratorius, turėdami ir daug menkesnius įrodymus, pagrįstus vien *quasdam seditionum suspiciones* (tam tikrais įtarimais dėl maišto) – Gajaus Grakcho nužudymo atvejis prie buvusio konsulo Lucijaus Opimijaus (skirsnis 2, eilutė 3).

## Populiariojoje kultūroje

Šis posakis kritiškai vertina dabartines gyvenimo nuostatas ir tendencijas, kartais jo pavartojimas būna juokingas ar nemalonus. Pavyzdžiui, Edgaras Po panaudojo šią frazę savo poemos „O, Tempora! O, Mores!“ (1825 m.) pavadinimui ir turiniui. Rašytojas šiame kūrinyje kritikavo savo laikmečio vyrų manieras. 

Komikų duetas Flanders and Swann šį posakį pavartojo, kai Flandersas sušuko „O tempora, O mores - Oh Times, Oh Daily Mirror!“ 

Frazę ištaria neblaivus poetas 1936 m. romantinėje komedijoje „Mr. Deeds Goes to Town“. Posakis pavartojamas pjesėje ir kino filme „Inherit the Wind“ (1960 m.), kur jį išreiškia ciniškas reporteris Hornbekas, nurodydamas miesto atsilikimą nuo šiuolaikinio mąstymo (čia apie Darvino evoliucijos teoriją).

Keletas lotyniškų posakių girdimi Asterikso ir Obelikso personažų komiškose scenose, vienas iš kurių „O tempora! O Mores!“.

## Šaltiniai
Akelės ežeras

**Akelės ežeras** arba **Akelė** – ežerėlis Lietuvoje, Trakų rajone, 11 km į rytus nuo Aukštadvario, Spindžiaus miške, 0,2 km į rytus nuo Strėvos upės. Ežeras ovalo formos, ilgis iš šiaurės į pietus – 0,11 km, plotis – iki 0,07 km. Altitudė 130,4 m. Krantai žemi, pelkėti, tik rytinis krantas aukštesnis ir sausas, ištisai apaugę medžiais ir krūmais. Ežeras nenutekantis, priklauso Strėvos upės baseinui.

## Šaltiniai
Akis (Trakų r., Trakų sen., Kasčiukiškių km.)

**Akis** – ežerėlis Lietuvoje, Trakų rajone, 8,5 km į šiaurę nuo Trakų. Ežero ilgis iš šiaurės vakarų į pietryčius – 0,15 km, plotis – iki 0,07 km. Altitudė 138,5 m. Krantai žemi, plačiai užpelkėję, ištisai apaugę medžiais ir krūmynais. Pakrantėse stūkso miškas, į vakarus įsikūręs Kasčiukiškių kaimas. Ežeras nenutekantis, priklauso Bražuolės upės baseinui.

## Šaltiniai
Ecce homo

**Ecce homo** (liet. *štai žmogus*) – lotyniški žodžiai, ištarti Poncijaus Piloto, Romos prokuratoriaus Judėjoje, kuriais jis, pasak Evangelijos pagal Joną (Jn 19, 4-6), antrą kartą po Jėzaus nuplakimo ir patyčių kreipėsi į priešiškai nusiteikusią minią. Tuo metu Jėzus buvo pririštas prie stulpo ir vainikuotas erškėčių vainiku. Šiais žodžiais Romos prokuratorius norėjo sukelti minios užuojautą kenčiančiam Jėzui Kristui ir padėti jam išvengti mirties bausmės ant kryžiaus. Ši scena yra dažnai vaizduojama krikščioniško meno kūriniuose.

## Išnašos
FC Telavi

**FC Telavi** – Gruzijos futbolo klubas iš Telavio. Namų rungtynes žaidžia miesto stadione.

## Istorija
Klubas įkurtas 2016 m. Prielaidos įkurti naują klubą atsirado po to, kai bankrutavo iki tol Telavyje veikęs kitas klubas Kaxet'i T'elavi.

2018 m. sezone dalyvavo Erovnuli Liga 2 pirmenybėse. Užėmė penktą vietą. O Gruzijos futbolo taurės turnyre pasiekė pusfinalį.

2019 m. užėmė trečią vietą Liga 2 ir žaidė pereinamąsias rungtynes. Jose nugalėjo varžovus ir iškopė į aukščiausia lygą.

2020 m. debiutavo Erovnuli Liga. Debiutantai tarp dešimties dalyvių liko šeštoje vietoje. 

2025 m. sezone liko devintoje vietoje. Dėl išlikimo kovojo pereinamosiose rungtynėse.

## Pasiekimai
* **Erovnuli Liga 2:**
: 3 vieta: 2019

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Ignotas Potockis

**Ignotas Potockis** gali reikšti:

* Ignotas Potockis (1765) – Karūnos didysis taurininkas 1764-1765, Gliniansko ir Novoselsko seniūnas.
* Ignotas Potockis (1809) – ATR valstybinis veikėjas, Lenkijos magnatas, politikas, patriotinis veikėjas, žurnalistas ir rašytojas. Lietuvos didysis raštininkas (1773–1783), Nuolatinės tarybos maršalka (1778–1780), Lietuvos dvaro maršalka (1783–1791) ir Lietuvos didysis maršalka (1791–1792).
FC Ševardeni-1906

**FC Ševardeni-1906** () – Gruzijos futbolo klubas iš Tbilisio. Namų rungtynes žaidžia „Ševardeni“ stadione.

## Istorija
Klubas įkurtas 1906 m. Jaroslav Svatoš laikomas klubo įkūrėju. Jis iš savo gimtosios Čekijos pasikvietė keletą bičiulių ir subūrė klubą.

2018 m. sezone dalyvavo Erovnuli Liga 2 pirmenybėse. Užėmė šeštą vietą.

## Pasiekimai
* **Erovnuli Liga 2: 0**
: 6 vieta: 2018

## Spalvinė gama

## Sezonai
::Šaltiniai: 

## Išnašos

## Nuorodos
* Oficiali klubo svetainė
* SOCCERWAY
FC Norči Dinamoeli

**FC Norči Dinamoeli Tbilisi** – Gruzijos futbolo klubas iš Tbilisio. Namų rungtynes žaidžia „Šatili“ sporto komplekso stadione.

## Istorija
Klubas įkurtas 1949 m. Ilgą laiką buvo garsiojo Dinamo dukterine komanda.

2018 m. sezone dalyvavo Erovnuli Liga 2 pirmenybėse. Užėmė penktą vietą.

## Pasiekimai
* **Pirma lyga** (II pakopa):
** **Nugalėtojai** (1): 1998/99.
** **2. vieta** (1): 1995/96.

* **Antra lyga** (III pakopa):
** **Nugalėtojai** (*Vakarų zona*) (5): 1994-95, 1996-97, 1998-99, 2002-03, 2005-06.

Šaltiniai: 

## Sezonai

## Išnašos

## Nuorodos
* SOCCERWAY
Dvaita vedanta

**Dvaita vedanta** ( „dveja vedanta“), dar žinoma kaip ***bhedavada***, ***tatvavada*** – vienos iš 6 ortodoksinių hinduizmo mokyklų – vedantos – mokymas, kurį XIII a. išdėstė Madhva. Jo mokymo pagrindai išdėstyti komentaruose, skirtuose „Brahmasūtrai“, upanišadoms ir „Bhagavadgytai“.

Priešingai nei advaita vedanta, kuri teigia visos kūrinijos galutinę vienovę (monizmą), dvaita vedantos mokymas pabrėžia atskirtį tarp kosmoso sandų. Pasak Madhvos, yra 3 amžinos ontologinės esatys – dievas (*Brahmātmeśvara* arba Višnus), nuo jo priklausomos individualiosios sielos (džyvos) bei negyvoji gamta. Esti skirtumai tarp dievo ir individualiosios sielos, dievo ir negyvosios gamtos, individualiosios sielos ir negyvosios gamtos, tarp individualiųjų sielų ir tarp negyvosios gamtos kategorijų. Pagal dvaitą vedantą, dievo ir žmogaus netapatumas išlieka net pasiekus aukščiausią vienybę.

Dvaita vedanta yra vaišnavinis mokymas. Madhva upanišadų Brahmaną tapatina su Višnumi ir neigia jo nepažinumo principą. Pasak dvaitinio mokymo, dievas yra asmeniškas ir savybiškas (*saguna*). Sielos laikomos dievybės atspindžiais, tačiau netapačiais pačiai dievybei.

Dvaita vedanta turėjo įtakos vaišnavizmui Bengalijoje. Šiuo mokymu iš dalies sekė Nimbarka, Valabha, Čaitanja Mahaprabhu.

Kai kurie ankstyvieji indologai, pvz., Džordžas Grirsonas Madhvos mokymą laikė esant paveiktą krikščioniškos teologijos.

## Šaltiniai
Akis (Trakų r., Aukštadvario sen.)

**Akis** – ežeras Lietuvoje, Trakų rajone, 5 km į šiaurės rytus nuo Aukštadvario. Ežero ilgis iš šiaurės vakarų į pietryčius – 0,16 km, plotis – iki 0,11 km. Altitudė 153 m. Krantai žemi, pelkėti. Aplink ežerą plyti pievos ir dirbami laukai. Pietuose išteka upelis link Strėvytės ežero (Strėvos upės baseinas). Šalia įsikūręs Gubiškių kaimas.

## Šaltiniai
Apvalukas

**Apvalukas** – ežeras Lietuvoje, Trakų rajone, 5 km į šiaurę nuo Trakų, Šulininkų miško vakarinėje dalyje. Ežero ilgis iš šiaurės vakarų į pietryčius – 0,26 km, plotis – iki 0,17 km. Altitudė 142,7 m. Krantai aukšti, ištisai apaugę medžiais. Į šiaurę nuo ežero įsikūręs Būdos kaimas. Ežeras nenutekantis, priklauso Galvės ežero baseinui.

## Šaltiniai
Et cetera

***Et cetera***, trumpiniai ***etc.***, ***etc***, ***&c.***, ar ***&c***, – lotynų kalbos frazė, prigijusi daugelyje kalbų, reiškianti „ir taip toliau“, „ir panašiai“, arba sutrumpinus – „ir t. t.“, „ir pan.“ Frazė dėl patogumo dažnai vartojama sutrumpinta forma, be to, neverčiant iš originalo kalbos, ypač mokslinio stiliaus raštuose.

## Kilmė

Lotyniška *et cetera* yra vertinys iš  (*kai ta hetera*) - „ir kiti dalykai“, „ir kita“. Labiau paplitusia graikiška forma buvo laikoma *και τα λοιπά* (*καὶ τὰ loipa*) – „ir likutis“. Ampersando ženklas „&“ kildinamas iš poligrafinės ligatūros „et“.

## Vartojimas  ir rašyba

Užrašymas vienu žodžiu „etcetera“ pasitaiko kai kuriuose žodynuose. Trumpoji forma „&c.“ ar „&c“ taip pat retkarčiais dar sutinkama. Tam tikrų dalykų sąrašuose gali būti vartojami ir kiti, panašūs lotyniški posakiai. Pvz., vardijant vietoves tinkamas naudoti „et alibi“ (trumpinys „et al.“), reiškiantis „ir kitur“, kalbant apie žmones galima įterpti „et alii“ (trumpinio forma tokia pati „et al.“), reiškiantį „ir kiti“. Literatūroje, tekstuose, ypač teisiniuose dokumentuose  priimta vartoti, priklausomai nuo gramatinio skaičiaus, „et sequentes“ ar „et sequentia“ („et seq.“ ar „et seqq.“).

Gotiško šrifto tekste „etc.“ užrašoma kaip „ꝛc“. Čia „ꝛ“ – apvalioji r (*r rotunda*), kuri pakeičia „et“ vietoje panašiai atrodančios romėnų greitraščiuose sutinkamos „⁊“.

Lietuvių kalboje posakis „et cetera (etc.)“ reiškia „ir kita; ir taip toliau“.  Frazė įterpiama sakinyje ką nors išvardijus prieš „etc.“, kaip ir prieš lietuviškus junginius „ir taip toliau“, „ir kita“, „ir pan.“, be to, prieš juos nededamas kablelis, pvz. „renginyje dalyvavo Jonas, Petras, Kazys etc.“

## Populiariojoje kultūroje

2009 m. „Eurovizijos“ dainų konkurse Airija pristatė dainą „Et cetera“.

Maskvoje (Rusija) veikia žinomas teatras „Et cetera“, kuriame 2005 m. spektaklį „Tarelkino mirtis“ režisavo Oskaras Koršunovas.

## Šaltiniai
Aukšlinis

**Aukšlinis** – ežeras Lietuvoje, Trakų rajone, 8 km į pietus nuo Semeliškių miestelio, Strėvos miške. Ežero ilgis iš pietvakarių į šiaurės rytus – 0,52 km, plotis – iki 0,19 km. Altitudė 125 m. Krantai aukštoki, sausi, beveik ištisai apaugę medžiais. Šiaurėje išteka upelis link netoliese telkšančio Bagdononių tvenkinio (Strėvos upės baseinas). Šalia ežero įsikūręs Aukšlinės kaimas. Veikia kaimo turizmo sodyba.

## Šaltiniai
Įlankos tautų futbolo taurė

**Įlankos tautų futbolo taurė** () – regioninis futbolo turnyras, kuriame dalyvauja arabų šalių, išsidėsčiusių prie Persijos įlankos (arabų šalyse vadinamos Arabijos įlanka), nacionalinės rinktinės. Taurės varžybos rengiamos nuo 1970 m., paprastai kas 2–3 metai. Sėkmingiausiai šių varžybų istorijoje rungtyniauja Kuveito rinktinė, 10 kartų laimėjusi Įlankos taurę.

## Čempionatai

## Rinktinių pasiekimai

## Šaltiniai
AFF čempionatas

**AFF čempionatas** (seniau – ***ASEAN čempionatas***) – regioninis futbolo turnyras, kuriame dalyvauja Pietryčių Azijos šalių nacionalinės rinktinės. Taurės varžybos rengiamos nuo 1996 m., kas antri metai. Pagal rėmėjus dar vadinta „Tiger“ taure ir „AFF Suzuki“ taure. Sėkmingiausiai šių varžybų istorijoje rungtyniauja Tailando rinktinė, 7 kartus laimėjusi AFF čempionatą.

## Čempionatai



## Rinktinių pasiekimai

## Šaltiniai
* Tiger Cup and AFF Cup, RSSSF
EAFF E-1 futbolo čempionatas

**EAFF E-1 futbolo čempionatas** (seniau – ***Rytų Azijos futbolo čempionatas, EAFF Rytų Azijos futbolo taurė***) – regioninis futbolo turnyras, kuriame dalyvauja Rytų Azijos šalių nacionalinės rinktinės. Taurės varžybos rengiamos nuo 2003 m., kas antri metai. Čempionato pirmtakas yra 1990–1998 m. vykusi Dinastijos taurė.

Sėkmingiausiai šių varžybų istorijoje rungtyniauja Pietų Korėjos rinktinė, 4 kartus laimėjusi EAFF E-1 čempionatą.

## Čempionatai

## Rinktinių pasiekimai

## Šaltiniai
* East Asian Championship, RSSSF.
SAFF čempionatas

**SAFF čempionatas** (seniau – ***SAFF auksinė taurė***) – regioninis futbolo turnyras, kuriame dalyvauja Pietų Azijos šalių nacionalinės rinktinės. Taurės varžybos rengiamos nuo 1993 m., paprastai kas antri metai. Pagal rėmėjus dar vadinta „SAFF Suzuki“ taure.

Sėkmingiausiai šių varžybų istorijoje rungtyniauja Indijos rinktinė, 7 kartus laimėjusi SAFF čempionatą.

## Čempionatai

## Rinktinių pasiekimai
Šedevras

**Šedevras** (, ) – aukšto lygio, tobulas, pavyzdinis kūrinys. Kaip šedevras gali būti įvardinamas ir geriausias tam tikro autoriaus (menininko, rašytojo) kūrinys, jo aukščiausias kūrybos pasiekimas. Terminas taikomas dailės, muzikos, literatūros, kino, dramaturgijos, skulptūros, architektūros, dizaino ir kitokiems kūriniams.

Viduramžiais šedevru buvo vadinamas aukštus standartus atitinkantis kūrinys, kurio reikalavo amatininkų gildijos iš naujai priimamų narių. Dažniausiai tokius darbus turėjo pateikti apmokymus baigę jauni amatininkai, kad įrodytų savo meistriškumą ir gebėjimus. Pavyzdžiui, XV a. Krokuvoje egzistavusi dailininkų ir skulptorių gildija iš naujų narių reikalavo iki trijų darbų, parodančių skirtingus autoriaus gebėjimus ir technikų išmanymą. Taip gildijos užtikrindavo aukštą kūrinių kokybę, išsaugodavo meistrystės tradicijas. Įrodęs savo meistriškumą, lig tol buvęs mokinys tapdavo savarankišku meistru.

## Šaltiniai
Baluoša (ežeras)

**Baluoša** arba **Baluosys** – ežeras Lietuvoje, Trakų rajone, 1,5 km į rytus nuo Trakų, Varnikų miške, Varnikų botaniniame zoologiniame draustinyje. Ežero ilgis iš šiaurės vakarų į pietryčius – 0,43 km, plotis – iki 0,4 km. Altitudė 149,4 m. Šiaurinis krantas aukštas, kiti – žemi ir pelkėti. Į rytus plyti 207 ha dydžio Ilgelių pelkė. Vakaruose išteka upelis link Lukos ežero (Galvės ežero baseinas). Į šiaurę įsikūręs Varnikų kaimas. Vakarine pakrante eina kelias .

## Šaltiniai
Džaganathas

**Džaganathas** ( 'pasaulio valdovas') – vienas iš hindų dievo Krišnos pavidalų, daugiausia garbinamas Bengalijoje ir Orisoje.

Pasak gana vėlyvos puraninės legendos, kai Krišna, po Jadavų žūties, buvo netyčia nužudytas medžiotojo, jo kūnas liko nesudegintas. Kažkoks geros valios žmogus Krišnos kūną atidavęs sudeginti, o tada pelenus sudėjęs į pašventintą urną. Višnaus nurodymu Avantės šalies valdovas Indradjumna paprašė dieviškojo meistro Višvakarmano iš šių pelenų atkurti Krišnos atvaizdą – Džaganathą. Višvakarmanas sutiko, bet su sąlyga, jog jam dirbant niekas netrukdys. Tačiau nekantrusis Indrajumna sykį atėjo pažiūrėti į Višvakarmano darbą. Šis supykęs paliko Džaganathą be rankų ir kojų. Tačiau Brahma jam skyrė akis, sielą ir pats kaip kunigas dalyvavo ašvamedhoje, kurią naujojo dievo garbei surengė Indradjumna. Orijų mitologijoje, Džaganathas aukštinamas kaip padėjęs Purio karaliui Gadžapačiui užkariauti Kančį.

Svarbiausia Džaganatho kulto vieta yra XIII a. Džaganatho šventykla, esanti Purio mieste (Orisa). Dabar Puris yra vienas svarbiausių hinduistinės piligrimystės (jatros) centrų. Kasmet birželio–liepos mėnesį vyksta dviejų dalių Džaganathui skirta šventė – Snanajatra (Džaganatho, jo brolio Balaramos ir sesers Subhadros medinės statulos maudomos) ir Rathajatra (statulos vežiojamos po miestą). Vaizduojamas ryšiais juodais atvaizdais, daromais iš medžio bei lingomis.

Džaganathas laikomas sinkretine dievybe, atsiradusia iš vietinių nearijų tautų tikybos. Jo kultui įtaką galėjo padaryti ir džainizmas, tantrizmas bei budizmas. Dabar Džaganathas garbinamas daugiausia vaišnavų kaip Višnus Purušotama (*puruṣottama-* „tobuliausia būtybė“), gaudyja vaišnavizme laikomas Krišnos pavidalu (svarbus ir ISKCON judėjime). Šaktai Džaganathą tapatina su Šiva arba laiko 5 dievų sampyna. Pasakojama, kad Nanakas ir kiti sikhų gurūs lankęsi Džaganatho šventykloje. Džaganatho kultą ypač smerkė Indiją užėmę musulmonai, o vėliau krikščionys britai.


User Unter.Wassermann(Jay jaya Jagannatha).JPG|Džaganatho atvaizdas
Jagannath temple, puri.jpg|Purio Džaganatho šventykla
Rathyatra11.jpg|Rathjatros šventė Džaganatho garbei Puryje
Lord jagannath.jpg|Džaganatho, Balaramos ir Subhadros trejybė


## Šaltiniai
Džyva

**Džyva** ( „gyvė, gyvastis“) – hinduizmo ir džainizmo sąvoka, bendrai nusakanti gyvą būtybę, sielą. Hinduizme džyva laikoma individualia siela – tuo, kas dėl karmos principo nuolat reinkarnuojasi. Tai tarsi tam tikros asmenybės sankaupos – atsiminimai, būdo bruožai, polinkiai ir pan. Vienuose mokymuose džyva tapatinama su atmanu, kituose – nuo jo skiriama. Tokiu atveju džyva laikoma asmeniška, individualia siela, o atmanas – visuotine, neturinčia jokių savybių. Advaita vedanta skirtumą tarp džyvos (dar vadinamos džyvatmanu) ir atmano (dar vadinamo paramatmanu) laiko tariamu, kylančiu iš neišmanymo (avidjos).

Džainizme džyva laikoma visų gyvų sutvėrimų dvasine esme ir supriešinama su adžyva – medžiaga, laiku, erdve, judesiu ir rimtimi. Laikoma, kad džyvos nepaliaujamai maino pavidalus. Jos skirstomos į žemiškas (*saṃsari*) ir išsilaisvinusias (*mukta*).

## Šaltiniai
Bygaudas

**Bygaudas** – ežeras Lietuvoje, Trakų rajone, 7 km į pietus nuo Semeliškių miestelio, į vakarus nuo Bagdononių tvenkinio. Ežero ilgis iš šiaurės į pietus – 0,7 km, plotis – iki 0,27 km. Altitudė 124,4 m. Šiaurvakarinis, pietinis ir dalis rytinio kranto aukšti, šiaurinis – žemas ir pelkėtas. Ežerą supa Strėvos miškas, tik pietrytinėje pakrantėje įsikūręs Kozelkiškių kaimas. Pietuose išteka upelis link Bagdononių tvenkinio (Strėvos upės baseinas).

## Šaltiniai
Barclaycard Arena

**Barclaycard Arena** – universali įvairių paskirčių arena Hamburge. Arena pradėta statyti 2001 m., o 2002 m. lapkritį pradėjo veikti. Iki 2015 m. arena buvo vadinama **O2 World Hamburg**.

2019 m. arenoje vyko dalis 2019 m. pasaulio rankinio čempionato varžybų.

## Nuorodos
* Oficiali svetainė
Olympiahalle

**Olympiahalle** – universali įvairių paskirčių arena Miunchene. Arena specialiai pastatyta 1972 m. vasaros olimpinės žaidynėms, kurių metu čia vyko gimnastikos ir rankinio varžybos.

1976 m. Europos uždarų patalpų lengvosios atletikos čempionato varžybų vieta. 1975 m. ir 1983 m. pasaulio ledo ritulio čempionato arena.

2007 m. vyko MTV Europos muzikos apdovanojimai 2007. 2019 m. arenoje vyko dalis 2019 m. pasaulio rankinio čempionato varžybų.

## Nuorodos
* Oficiali svetainė
Lanxess Arena

**Lanxess Arena** – universali įvairių paskirčių arena Kelne. Arena pradėta statyti 1996 m., o 1998 m. spalį pradėjo veikti. Arenoje namų žaidynes žaidžia ledo ritulio komanda Kölner Haie.

Ledo ritulio varžybose Lanxess Arena talpina 18 500 žiūrovų ir yra didžiausia ledo rituliui pritaikyta arena už Šiaurės Amerikos ribų.

2019 m. arenoje vyko dalis 2019 m. pasaulio rankinio čempionato varžybų.

## Nuorodos
* Oficiali svetainė
Bedugnis (Trakų r.)

**Bedugnis** arba **Luknelis** – ežeras Lietuvoje, Trakų rajone, 3,5 km į vakarus nuo Paluknio, Rūdiškių miške. Ežero ilgis iš pietvakarių į šiaurės rytus – 0,22 km, plotis – 0,13 km. Altitudė 140,5 m. Rytinis krantas aukštas, kiti krantai žemi, pelkėti. Krantai ištisai apaugę medžiais ir krūmais. Ežeras nenutekantis, priklauso Luknos upės baseinui.

## Šaltiniai
Bedugniukas

**Bedugniukas** – ežerėlis Lietuvoje, Trakų rajone, 7 km į pietryčius nuo Senųjų Trakų, 0,2 km į vakarus nuo kelio . Ežero ilgis iš vakarų į rytus – 0,09 km, plotis – iki 0,07 km. Altitudė 142,3 m. Krantai žemi, pelkėti, tik pietinis krantas aukštesnis. Ežerėlį supa Ropėjos miškas. Vakaruose išteka Bedugniuko upelis link Meduvio ežero (Luknos upės baseinas). Šalia įsikūrę Guopstų ir Plaknos kaimai.

## Šaltiniai
Royal Arena

**Royal Arena** – universali įvairių paskirčių arena Kopenhagoje, Danijoje. Arena pradėta statyti 2013 m., o 2017 m. vasarį pradėjo veikti.

2018 m. arenoje vyko pasaulio ledo ritulio čempionatas. 2019 m. arenoje vyko dalis 2019 m. pasaulio rankinio čempionato varžybų.

## Nuorodos
* Oficiali svetainė
Jungtinių Valstijų Atstovų rūmų pirmininkas

**JAV Atstovų rūmų pirmininkas** () – pirmininkaujantis Jungtinių Amerikos Valstijų Atstovų rūmų pareigūnas. Šis politinis postas atsirado 1789 m., priėmus Jungtinių Amerikos Valstijų Konstituciją. JAV Atstovų rūmų pirmininkas yra faktinis politinis ir parlamentinis institucijos lyderis, institucijos administracijos vadovas. Atstovų rūmų pirmininkas taip pat atlieka kitas administracines ir procedūrines funkcijas. Atstovų rūmų pirmininkas dažniausiai pats nepirmininkauja posėdžiams, ši pareiga deleguojama daugumą Atstovų rūmuose turinčios partijos nariams.

JAV Konstitucijoje nėra numatyta reikalavimo, kad Atstovų rūmų pirmininkas turi būti išrinktas Atstovų rūmų nariu (t. y. gali būti išrinktas į JAV Kongresą neišrinktas asmuo), nors kol kas visi Atstovų rūmų pirmininkai buvo ir Atstovų rūmų nariai. JAV Atstovų rūmų pirmininkas taip pat yra antrasis žmogus JAV prezidento pareigų perėmimo linijoje po JAV viceprezidento.

## Šaltiniai
Bobis

**Bobis** – ežeras Lietuvoje, Trakų rajone, 8 km į šiaurės vakarus nuo Rūdiškių. Ežero ilgis iš šiaurės į pietus – 0,43 km, plotis – iki 0,16 km. Altitudė 161,1 m. Vakarinis ir rytinis krantai aukštoki, šiaurinis ir pietinis – žemi ir pelkėti. Aplink ežerą plyti pievos ir dirbami laukai, iš pietų prieina Galaverknio miškas. Rytuose išteka upelis link Ismonių ežero (Strėvos baseinas). Šalia įsikūrę Ismonių ir Gervinių kaimai.

## Šaltiniai
Gaudapada

**Gaudapada** () – senovės indų filosofas, vienas svarbiausių vedantos filosofinės srovės mokytojų. Biografijos detalės nežinomos, gyveno ~VI–VII a. Gaudapada padarė didelę įtaką žymiausiam vedantos mokytojui Adi Šankarai. Šis Gaudapadą įvardija kaip savo mokytojo (Govindos Bhagavatpados) mokytoją.

Gaudapada sukūrė 215 dvieilių komentarą „Mandūkja Upanišadai“, vadinamą *Māṇḍukya Kārikā* (arba *Gauḍapāda Kārikā, Āgama Śāstra*). Tai ankstyviausias išsamus (nors ir ne pats pirmas) advaita vedantos filosofijos veikalas, jame sistemiškai išdėstytos advaita vedantos pagrindinės temos (brahmano ir atmano tapatybė, maja, džnanamarga).

Tyrinėtojai nesutaria, ar Gaudapadai įtakos turėjo budizmo negatyvioji logika. Jis polemizavo su budizmo madhjamikos mokyklos atstovais dėl jų nuostatos, kad visi filosofijos klausimai ir konceptualios teorijos yra hipotetiniai, nesuderinami, tai tik proto sukurtos mąstymo antinomijos, o tikrovę įmanoma pažinti tik įžvalga (pradžnia), ne dichotominiu mąstymu.

Gaudapadai priskiriami ir kiti veikalai, pvz., „Brihadaranjaka upanišados“, „Nrisimha tapanyjos upanišados“ ir kt. komentarai.

Pagrindinis Gaudapados vienuolynas (matha) yra Kavalėje (Goa) ir priklauso smarta brahmanams sarasvačiams.

## Šaltiniai
Akšapada Gautama

**Akšapada Gautama** () – senovės indų filosofas, vienos iš šešių ortodoksinių hinduizmo mokyklų – njajos – pradininkas. Biografija nežinoma. Spėjama kad gyveno ~IV–II a. pr. m. e. (kitur – I a.).

Sukūrė njajos filosfiją pagrindžiantį traktatą – „Njajasūtrą“. Šiame 5 dalių veikale Akšapada Gautama nagrinėjo pažinimo būdus (*pramāṇa-*) ir objektus (*prameya-*), aptarė 5 silogizmo dalis (*avayava-*), pateikė kritinį priešingų pažiūrų aiškinimą. Pagrindė senovės Indijos logiką savo mokyme apibendrindamas ginčo (*vāda-*) ir argumentavimo (*tarka-*) praktiką.

## Šaltiniai
Borovė (ežeras)

**Borovė** arba **Birva** – ežeras Lietuvoje, Trakų rajone, 5,5 km į šiaurę nuo Lentvario, Panerių miške. Ežero ilgis iš šiaurės vakarų į pietryčius – 0,29 km, plotis – iki 0,18 km. Altitudė 101 m. Krantai aukšti, ištisai apaugę medžiais. Netoliese į pietus telkšo 3 bevardžiai ežerėliai. Borovės ežeras nenutekantis, priklauso Moluvenės upelio baseinui.

## Šaltiniai
Dailydukas (ežeras)

**Dailydukas** (arba ***Dalidas***) – ežerėlis Lietuvoje, Trakų rajone, 7,5 km į šiaurę nuo Aukštadvario. Ežeras ovalo formos, ilgis iš pietvakarių į šiaurės rytus – 0,1 km, plotis – iki 0,085 km. Altitudė 172,3 m. Krantai žemi, pelkėti. Pakrantėse plyti pievos. Šalia įsikūręs Ubiškių kaimas. Ežeras nenutekantis, priklauso Dabintos upės baseinui.

## Šaltiniai
Dapai

**Dapai** – ežeras Lietuvoje, Trakų rajone, 5,5 km į pietus nuo Semeliškių miestelio. Ežero ilgis iš šiaurės į pietus – 0,61 km, plotis – iki 0,37 km. Altitudė 149,6 m. Krantai aukšti, daugiausia apaugę siauru medžių ruožu. Aplinkui plyti pievos ir dirbami laukai. Ežeras nenutekantis, priklauso Strėvos upės baseinui. Šalia įsikūrę Bijūnų ir Raipolio kaimai.

## Šaltiniai
2019 m. pasaulio šaudymo iš lanko čempionatas

**2019 m. pasaulio šaudymo iš lanko čempionatas** – pasaulio šaudymo iš lanko federacijos organizuotas geriausių pasaulio šaudymo iš lanko sportininkų čempionatas, kuris vyko birželio 10 d. – birželio 16 d. Nyderlandų mieste Hertogenbose.

Čempionatas taip pat buvo atranka į 2020 m. olimpines žaidynes.

## Medalininkai

### Medalių lentelė

## Lietuva čempionate
;Komandos

;Olimpiniai lankai

## Olimpinė kvalifikacija

Olimpines kvalifikacines kvotas į 2020 m. vasaros olimpines žaidynes iškovojo šios šalys:

## Nuorodos
* Oficiali svetainė
Dėdeliškių ežeras

**Dėdeliškių ežeras** – ežeras Lietuvoje, Trakų rajone, 3 km į šiaurę nuo Lentvario. Ežero ilgis iš pietvakarių į šiaurės rytus – 0,14 km, plotis – iki 0,13 km. Altitudė 110,9 m. Krantai žemi, plačiai užpelkėję, apaugę medžiais ir krūmais – ežerą supa Dirkliškių miškas. Šiaurės vakaruose išteka upelis link Krausliuko ežero (Moluvenės upelio baseinas).

## Šaltiniai
Degusys

**Degusys** – ežerėlis Lietuvoje, Trakų rajone, 3,5 km į pietus nuo Aukštadvario. Ežero ilgis iš pietvakarių į šiaurės rytus – 0,14 km, plotis – iki 0,08 km. Altitudė 125,9 m. Krantai neaukšti, šiaurėje apaugę medžiais ir krūmais. Aplinkui plyti pievos, auga medžiai. Ežerėlis gausiai užžėlęs vandens augalija, užankantis. Šalia įsikūręs Totoriškių kaimas. Ežeras nenutekantis, priklauso Verknės intako Strūzdos baseinui.

## Šaltiniai
Delavero įlanka

**Delavero įlanka** () – Atlanto vandenyno įlanka ties šiaurės rytiniais Jungtinių Amerikos Valstijų (Naujojo Džersio ir Delavero valst.) krantais; faktiškai Delavero upės estuarija. Ilgis 84 km, plotis ties žiotimis 19 km, vidurinėje dalyje ~40 km. Didžiausias gylis – 12 metrų. Užšąla tik šaltomis žiemomis.

Įlankos dugnu pravestas 11,8 m gylio kanalas, leidžiantis laivams įplaukti į Česapyko įlanką ir Delavero upę. Ties pastarosios žiotimis įsikūręs Vilmingtono uostas. Vystoma žvejyba, austrių auginimas.

## Šaltiniai
Dembinos ežeras

**Dembinos ežeras** arba **Dambinos ežeras** – ežeras Lietuvoje, Trakų rajone, 6,5 km į vakarus nuo Onuškio, Gėjaus telmologiniame draustinyje. Ežero ilgis iš vakarų į rytus – 0,14 km, plotis – iki 0,08 km. Altitudė 138,1 m. Krantai aukšti, tik pietinis krantas žemesnis. Ežerą supa Jurgionių miškas. Kiek atokiau įsikūręs Dembinos kaimas. Ežeras nenutekantis, priklauso Dusmenos upės baseinui.

## Šaltiniai
Demerdži Jaila

**Demerdži Jaila** (, , ) – vienas iš kalnų masyvų, esančių Krymo kalnuose. Yra Pagrindiniame kalnagūbryje, Aluštos rajone. Aukščiausia vieta – dviviršūnis Demerdži kalnas (pietinė – 1239 m, šiaurinė – 1356 m). Kalnuose daug uolų, vėjo ir vandens erozijos darinių. Vakariniame šlaite yra po 1894 m. nuošliaužos pasilikusi konglomerato sąvarta. Kraštovaizdžio draustinis.

Kalnų pavadinimas totorių kalba reiškia „kalvio kalnai“.


2013. Крым 714.jpg|Kalnų šlaitai rudenį
11a0201-1s.jpg|Erozijos nugludintos uolos
Демерджи, осінь.jpg|Eroziniai dariniai
Південна Демерджи2.JPG|Žmogaus pavidalą primenanti uola


## Šaltiniai
Dergionių ežeras

**Dergionių ežeras** – ežeras Lietuvoje, Trakų rajone, 9 km į šiaurės vakarus nuo Rūdiškių. Ežero ilgis iš šiaurės vakarų į pietryčius – 0,41 km, plotis – iki 0,17 km. Altitudė 161,7 m. Krantai daugiausia aukštoki, tik pietinis krantas žemas ir plačiai užpelkėjęs. Aplinkui plyti dirbami laukai. Šalia įsikūrę Ismonių ir Dergionių kaimai. Ežeras nenutekantis, priklauso Strėvos upės baseinui.

## Šaltiniai
Pasaulio šaudymo iš lanko čempionatas

**Pasaulio šaudymo iš lanko čempionatas** – kas dvejus metus Pasaulio šaudymo iš lanko federacijos organizuojamas geriausių pasaulio šaudymo iš lanko sportininkų varžybos. Pirmasis pasaulio čempionatas įvyko 1931 m. Lenkijoje.

## Čempionatai

## Šaltiniai

## Nuorodos
* Oficiali svetainė
Demidovas

**Demidovas** () – miestas Rusijoje, Smolensko srityje, 92 km į šiaurės vakarus nuo Smolensko, prie Kasplios upės (ir jos intako Gobzos žiočių); rajono centras. Plentai į Smolenską, Rudnią, Nevelį. Mieste yra keletas XIX a. cerkvių, krašto muziejus, paminklas čia gimusiam žymiam komikui Jurijui Nikulinui.

## Istorija
Gyvenvietė šaltinuose minima nuo 1499 m. kaip ***Porečė*** (*Поречье* 'paupys'). 1503 m. LDK–Maskvos sutartyje maskvėnai pasižadėjo nekariauti Porečės valsčiuje. 1667 m. gyvenvietė įjungta į Rusijos sudėtį, pastatyta pirmoji mūrinė cerkvė. 1723 m. atidaryta prekybinė prieplauka, 1737 m. pastatytas soboras. 1776 m. Jekaterinos II nurodymu, Porečei suteikta miesto teisė. XIX a. miestas buvo svarbus prekybinis, religinis centras.

1918 m. Porečė pervadinta į Demidovą (pagal vietinį komunistų veikėją J. Demidovą). Per II pasaulinį karą nuniokotas. TSRS laikais plėtota linų pramonė.

## Šaltiniai
Dydiškių ežeras

**Dydiškių ežeras** – ežeras Lietuvoje, Trakų rajone, 5,5 km į šiaurę nuo Trakų, Šulininkų miško šiaurinėje dalyje. Ežero ilgis iš pietvakarių į šiaurės rytus – 0,24 km, plotis – iki 0,19 km. Altitudė 150 m. Šiaurinis krantas aukštokas. Krantai ištisai apaugę medžiais. Rytuose išteka Šulininkų upelis link už 0,1 km telkšančio Šulininkų ežero (Galvės ežero baseinas). Šalia įsikūręs Šulininkų kaimas.

## Šaltiniai
Annus horribilis

***Annus horribilis*** – lotynų kalbos frazė, reiškianti „siaubingi metai“. Ji vartojama kaip antonimas frazei *[[annus mirabilis]]*, reiškiančiai „puikius metus“. *Annus mirabilis* yra tradicinis terminas, o *annus horribilis* yra sąlygiškai nauja frazė.

## Frazės kilmė
Frazė *annus horribilis* pirmą kartą buvo pavartota 1891 m. anglikonų religinėje publikacijoje. Joje buvo aptariami 1870-ieji metai, kuriais Romos katalikų bažnyčia apibrėžė popiežiaus neklystamumo dogmą. 

## Kofi Annan
Tuometinis Jungtinių Tautų Organizacijos generalinis sekretorius Kofi Annan šią frazę pavartojo 2004 m. gruodžio 21 d. spaudos konferencijoje. Apie besibaigiančius metus jis pareiškė: „Be abejonės tai buvo itin sudėtingi metai ir su palengvėjimu galiu pasakyti, kad šie *annus horribilis* artėja prie pabaigos.“

## Išnašos
Nota bene

**Nota bene** () – lotynų kalbos frazė, vartojama norint atkreipti ypatingą skaitytojo dėmesį į tam tikrą knygos, dokumento ar kito rašto vietą. Gali būti įterpta įvairiose teksto vietose, šalia jo, paraštėse, sakinyje. Dažnas trumpinys **NB** ar  **n.b.**, taip pat ligatūra . Dažniausiai sutinkami teisės dokumentuose.

Lotynišką frazę* nota bene* sudaro vienaskaitos 2-ojo asmens liepiamosios nuosakos veiksmažodis, sudarytas iš bendraties *notāre* („įsidėmėti“) ir *bene* („gerai“). Daugiskaitos forma – *notate bene*.

## Šaltiniai
Ora et labora

**Ora et labora** () – lotynų kalbos posakis, pradėtas vartoti katalikų bažnyčioje, prigijęs krikščioniškoje kultūroje. 

Lotyniška *ora et labora* frazė buvo dvasiniu šūkiu vienuolio Šv. Benedikto iš Nursijos, kuris 529 m. įkūrė seniausią katalikų vienuolių benediktinų ordiną. Šv. Benediktas įrašė žodžius *ora et labora* ordino reguloje „Regula Benedicti“. Benediktinų vienuoliai savo veikloje vienijo maldą ir fizinį darbą.

Šv. Benedikto parašyta regula davė pradžią visai Vakarų bažnyčios vienuolystei, padarė esminę įtaką Europos civilizacijos bei kultūros raidai. Vienuoliai dirbo siekdami pragyventi ir padėti kitiems žmonėms materialiai arba dvasiškai. 

## Posakio kilmė

Pagal bažnyčios tradiciją laikoma, kad šūkis „Melskis ir dirbk“ yra iš šv. Benedikto regulos. Iš tikrųjų šis šūkis atsirado gerokai vėliau. Spėjama, kad XIX a. jį sugalvojo vienas autoritetingas benediktinų abatas iš Vokietijos. Prancūzijos tyrinėtojas Marie-Benoit D. Meeuws parodė, kad išraiška „ora et labora“ kilo iš knygos „Benediktinų gyvenimas“, kurį XIX a. parašė pirmasis naujosios Boironeso (*Beuronese*) abatijos abatas.


Ora Et Labora (ship, 2005) 001.JPG|Laivas Kelne, 2005 m.
De ORA ET LABORA uit 1895 bij de erfgoed manifestatie 2017 van de LVBHB in Hasselt (02).JPG|Laivas Haselte, 1895 m.
Kamienna Góra, ul. Karola Miarki 1, kartusz z dewizą - Ora et labora (Aw58).JPG|Lenta ant sienos, Kamena Gura
Ora et labora. (Bete und arbeite^) - panoramio.jpg|Kryžius Oterberge (Reino kraštas-Pfalcas)
Motto of Billimoria High School, Panchgani.jpg|Mokyklos herbas Pančganyje (Maharaštra) 


## Šaltiniai
Vilniaus geležinkelininkų kultūros rūmai

**Vilniaus geležinkelininkų kultūros rūmai** – kultūrinės paskirties pastatas Vilniuje, Kauno g. 5.

## Istorija

Kultūros namai pastatyti 1958 m. Čia vykdavo šokiai ir kino seansai, dirbo kavinė. 1963–1993 m. veikė Vilniaus lenkų teatras. Ilgainiui pastatą perėmė alternatyvios kultūros atstovai, jame surengę „Fete de la Musique“ ir „Strokes Temple“ festivalius. 1994 m. frontono viduryje vietoje buvusio Tarybų Sąjungos herbo pritaisyta Mindaugo Navako skulptūra „Kablys“, dėl kurios pats pastatas imtas vadinti **Kabliu**. 1997 m. rūmuose įsikūrė muzikinis klubas „GreenClub“, antrame aukšte veikė „Geležinis kablys“. Pastatas kelis kartus degė. 2011 m. Viliaus Alesiaus iniciatyva pastate įkurtas alternatyvaus laisvalaikio jaunimo centras „Kablys“.

## Šaltiniai
Dubuklis (Trakų r.)

**Dubuklis** – ežeras Lietuvoje, Trakų rajone, 8,5 km į šiaurės vakarus nuo Trakų, ties riba su Elektrėnų savivaldybe. Ežero ilgis iš vakarų į rytus – 0,28 km, plotis – iki 0,19 km. Altitudė 153 m. Pietinis ir vakarinis krantai aukšti, šiaurinis krantas žemas, vietomis pelkėtas. Iš pietų ir vakarų supa Gilūšio miškas, šiaurinėje pakrantėje plyti pievos, įsikūręs Dubuklės kaimas, veikia kaimo turizmo sodyba. Ežeras nenutekantis, priklauso Strėvos baseinui.

## Šaltiniai
Cristian Portilla

**Kristijanas Portilja Rodrigesas** (; g. 1988 m. rugpjūčio 28 d.) – Ispanijos futbolininkas, saugas.

## Karjera
Žaidėjas rungtyniavo gimtinėje bei Graikijos, Kipro, Vengrijos, Indonezijos ir Šiaurės Amerikos lygose. Atstovavo Ispanijos jaunimo rinktinėms.

### Vilniaus „Žalgiris“
2019 m. sausio mėnesį pasirašė sutartį su Vilniaus „Žalgiriu“. A lygos starte šio žaidėjo nebuvo.Pasak oficialių šaltinių, žaidėjas neįtikino, kad gali būti svarbiu žaidėju komandoje ir sutartis buvo nutraukta abipusiu susitarimu. 

Jau kovo 4 d. pranešė, kad šis žaidėjas atstovaus trečiojo diviziono Unionistas de Salamanca klubui.

2020–2021 m. sezone atstovavo CD Tropezón klubui.

## Išnašos

## Nuorodos
* bdfutbol.com
* SOCCERWAY
* Transfermarkt
Juodakojai

**Juodakojai** arba ***siksikai*** (sav. *Siksikaitsitapi, Niitsitapi*,  – pagal mokasinų spalvą) – indėnų algonkinų tauta, gyvenanti Jungtinių Amerikos Valstijų šiaurėje (Montana) ir vidurio Kanadoje (Alberta, Saskačevanas, Britų Kolumbija). Populiacija – virš 51 tūkst. žmonių. Gimtoji juodakojų kalba (*Siksiká*) vartojama tik ~10 % juodakojų, kiti kalba angliškai. Tikyba krikščionių (daugiausia katalikų), taip pat daug Indėnų bažnyčios narių bei prigimtatikių.

Pasak legendos, juodakojai vadovavę algonkinų būriui, persikrausčiusiam iš Raudonosios upės slėnio (dab. šiaurės vakarų Minesota ir pietų Manitoba) į Uolinių kalnų papėdes vakaruose. Vertėsi medžiokle, žvejyba ir žemdirbyste. XVIII a. iš pietinių tautų perėmė arklius ir pradėjo raitąją bizonų medžioklę. Nedideliais kiekiais augino tabaką. XVIII a. atskiri juodakojų būriai pasiekė Pietų Saskačevano aukštupį ir vidurupį. XIX a. klajojo po sritis nuo pat Šiaurės Saskačevano aukštupio iki Misūrio ištakų. XVIII–XIX a. sudarė juodakojų konfederaciją podraug su peiganais ir kainajais. Be to, su juodakojais buvo susiję nedideli grovantrų ir sarsių būriai. XIX a. pr. buvo įtraukti į prekybą žvėrelių kailiais. 1790 m. būta ~9000 juodakojų, bet po XIX a. pirmos pusės epidemijų ir labai sumažėjus bizonų, populiacija sumažėjo ~70 %. XIX a. antroje pusėje išskirstyti po rezervacijas, palaipsniui rasiškai sumišo. Dabar verčiasi gyvulininkyste, samdomais darbais, amatais, turizmu.

Juodakojų tradicinė kultūra panaši į kitų prerijų indėnų. Kinkė šunų, vėliau arklių velktis. Gaminosi apsiaustus iš bizonų kailių, išpieštus medžioklės ir mūšių scenomis. Iš medžio drožė tabako rūkymo vamzdžius. Dažėsi veidus. Tradicinis būstas – bizonų kailiais dengta palapinė.

Giminės linija abejopa. Tradicinė šeima – didžioji, patrilokalinė. Būta seserinės daugmoterystės ir levirato papročio. Genties vadu tapdavo labiausiai pasižymėjęs karys. Nuo XIX a. vid. įtaką įgijo hierarchinė karinių draugijų taryba (kunukhasis – „visi draugai“). Hierarchija būdavo nustatoma pagal kario nuopelnus (pelnytus priešų skalpus, ginklus). Tikybai buvo būdingi šamanizmo bruožai, dvasių-globėjų kultas. Pasakotas mitas apie pasaulio sutvėrėją Napį. Jis plaukiojęs ant rąsto beribiuose vandenyse su žuvimi, varle, gyvate ir vėžliu. Jis pasiuntęs juos į vandenų dugną atnešti dumblo, bet tik vėžlys tą sugebėjęs padaryti. Iš to dumblo Napis sutvėręs žemę. Rengdavo kasmetinį „Saulės šokį“.

Dabar gyvena 6 rezervacijose:
* JAV – Juodakojų (Gleišero, Ponderos apyg.), Fort Belknapo (Bleino apyg.);
* Kanadoje – *[[Blood 148]]*, *Piikani 147*, *Siksika 146*, *Tsuu T’ina 145* (visi Albertoje).


Thunder Cloud, Blackfeet.jpg|Juodakojų vadas Griausmadebesis (1898 m.)
BlackfeetatGlacier J.W.Schultz 1916 21.JPG|Juodakojų tipiai (1916 m.)
A Medicine man, Schwarzfuss-Indianer, after Catlin Wellcome M0001011.jpg|Juodakojų šamanas (gydūnas) apeiginiais rūbais
Blackfoot gathering in 1973.JPG|Juodakojai sueigoje (1973 m.)


## Šaltiniai
Medžio stilius

**„Medžio stilius“** – lietuviško kapitalo medienos apdirbimo įmonė, gaminanti ąžuolo produkciją. Įmonė įsikūrė 1999 m. ir gamina ąžuolines grindis, vidaus laiptus ir vidaus duris. Salonus turi didžiuosiuose Lietuvos miestuose – Vilniuje, Kaune, Klaipėdoje, Panevėžyje, Šiauliuose, Alytuje. 
Įmonė eksportuoja 50 % produkcijos, svarbiausios šalys – Latvija, Estija. Jungtinėje Karalystėje gaminiai parduodami didmenininkams. Produkcija pasiekia ir Australiją bei Šiaurės šalis

## Istorija
1999 m. įkurta įmonė gamino ąžuolines grindis, po trejų metų, 2002 m., įkūrė gamybinę įmonę „UAB Ecowood“ Vilkijoje. 2010 m. pradėjo gamybą ir prekybą ąžuolinėmis masyvo vidaus durimis, po metų – ąžuoliniais laiptais.
Nuo 2013-ųjų pradėta plėtra į Lenkiją.

## Veikla
Gamyboje ąžuolo žaliava naudojama atsivežta iš Ukrainos (35%)  ir Lenkijos (35%), lietuviška žaliava sudaro 5%. Visame prekybos tinkle Lietuvoje dirba apie 60 žmonių.

## Išnašos

## Nuorodos
* Oficiali įmonės svetainė
* Gamybinė įmonė
Atgimimas (budizmas)

**Atgimimas** () – budizmo sąvoka, nusakanti daugelio gyvenimų ciklą, dar vadinamą samsara. Pasak budizmo, po mirties žmogus atgimsta iš naujo, naujam gyvenimui. Šis ciklas nėra laikomas geru dalyku, priešingai, tai yra kančia, kurios galima išvengti nustojus troškimų (pasiekus nirvanos būseną) ir patyrus nušvitimą. Tai viena iš pagrindinių budizmo idėjų.

Pasak budistinės tradicijos, žmogus atgimsta nebūtinai tame pačiame pasaulyje ir nebūtinai žmogumi, jis gali atgimti ir viename iš šešių nežemiškų *gati* (karalysčių, pasaulių). Tie pasauliai yra dangiškasis, pusdievių, žmonių, gyvūnų, dvasių ir pragaro. Kuriame pasaulyje žmogus atgims nulemia jo karma. Nors galutinis budistų tikslas yra nirvana, t. y. visiškas atgimimų ciklo nutraukimas, nemaža dalis kasdieninės budistų praktikos ir teorijos yra skirta pasigerinti karmą taip, kad bent jau atgimtum geresniame pasaulyje.

Skirtingos budizmo šakos supranta atgimimą kažkiek skirtingai. Pagrindiniai nesutarimai yra dėl laikotarpio, po kurio miręs žmogus atgimsta, ir kiek labai atgimęs žmogus vis dar yra „tas pats“ žmogus. Dauguma didžiujų budizmo atšakų sutinka, kad žmogaus sąmonė (vidžniana) esti kaip tęstinumas iš gyvenimo į gyvenimą, gali keistis, tobulėti arba regresuoti.

Nors atgimimas dažnai vadinamas reinkarnacija, ši sąvoka skiriasi nuo reinkarnacijos kaip ji suprantama hinduizme, džainizme ir populiariojoje kultūroje. Pagrindinis skirtumas yra siela – reinknarnacijoje egzistuoja nemirtinga siela (džyva), kuri po mirties palieka kūną ir įsikūnija į kitą kūną. Budizmas nepripažįsta sielos egzistavimo (nesavastingumas).

## Šaltiniai
Plaskis

**Plaskis** () – ežeras Lenkijos šiaurės rytuose: Palenkės vaivadijos Krasnapolio valsčiuje.

Vandens paviršius yra 130,5 m aukštyje virš jūros lygio. Tai rininės kilmės itin sudėtingos formos ežeras (962 m x 673 m), kiek ištįsęs šiaurės–pietų kryptimi. Apsuptas Klevų, Ramoniškės ir Michnovcės kaimų laukų, jis prataka jungiasi su Klevaičio ežeru. Vandens telkinio šiaurės vakarinė dalis apaugusi mišku, piečiau eina vaivadijos kelias Nr. .

## Šaltiniai
* Plaskio ežeras (lenk.) 
* ''Punskas be Punios?'' // Voruta, 2014–09–23 d.
2017–2018 m. A-League

**[[2017]]–[[2018]] m. [[A-League]]** – Australijos pirmos pakopos divizionas, aukščiausioji futbolo lyga. 

Sezonas prasidėjo 2017 m. spalio 6 d., baigėsi 2018 m. gegužės 5 d. Dalyvavo 10 komandų.

## Reguliariojo sezono lentelė

Šaltinis: soccerway

## Finalo serija
#### Finalo rungtynės
----

* **[[Melbourne Victory FC|Melbourne Victory]] nugalėjo finalo rungtynėse ir tapo čempionais.**
-----------------------------------------------

## Šaltiniai
 

## Nuorodos
* A-League oficiali svetainė
* RSSSF duomenų bazė (Čempionų sąrašas ir sezonai)